
谞讚专讬诐 谞讘 注"讘 - 驻讬专讜砖 砖讟讬讬谞讝诇抓

讗 讙诪专讗 砖讬讟转 专' 讬讜住讬 讘诪砖谞讛 讛讬讗 砖讛谞讜讚专 诪谉 讛讞诇讘 讗住讜专 讘拽讜诐. 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜: 讛谞讜讚专 "诪谉 讛注讚砖讬诐" 鈥�/b> 讗住讜专 讘讗砖讬砖讬诐 (诪讗讻诇讬诐 讛谞注砖讬诐 诪注讚砖讬诐), 讜专' 讬讜住讬 诪转讬专.  讜诪讻讗谉 砖专' 讬讜住讬 讗讬谞讜 住讘讜专 砖讻诇 讚讘专 讛讘讗 诪诪讛 砖谞讚专 诪诪谞讜 谞讗住专 讙诐 讻谉, 讜讘谞讬讙讜讚 诇讚讘专讬讜 讘讬讞住 诇拽讜诐 砖诇 讞诇讘!


 讜诪砖讬讘讬诐:  诇讗 拽砖讬讗 [讗讬谉 讝讛 拽砖讛]; 诪专 讻讬 讗转专讬讛 讜诪专 讻讬 讗转专讬讛 [讞讻诐 讝讛 讻诪拽讜诪讜 讜讞讻诐 讝讛 讻诪拽讜诪讜]. 讘讗转专讗 讚专讘谞谉 拽专讜 诇讞诇讘讗 讞诇讘讗 讜诇拽讜诪讗 拽讜诪讗 [讘诪拽讜诪诐 砖诇 讞讻诪讬诐 拽讜专讗讬诐 诇讞诇讘 讞诇讘, 讜诇拽讜诐 拽讜诐], 讜讗讬诇讜 讘讗转专讬讛 [讘诪拽讜诪讜] 砖诇 专' 讬讜住讬 诇拽讜诪讗 谞诪讬 拽专讜 诇讬讛 "拽讜诪讗 讚讞诇讘讗" [诇拽讜诐 讙诐 讻谉 讛讬讜 拽讜专讗讬诐 诇讜 "拽讜诐 砖诇 讞诇讘"], 讜讻讬讜谉 砖拽专讜讬 注诇 砖诐 讛讞诇讘, 诇讻谉 讛谞讜讚专 诪谉 讛讞诇讘 讗住讜专 讙诐 讘拽讜诐.


转谞讬讗 [砖谞讜讬讛 讘专讬讬转讗]: 讛谞讜讚专 诪谉 讛讞诇讘 鈥�/b> 诪讜转专 讘拽讜诐, 诪谉 讛拽讜诐 鈥�/b> 诪讜转专 讘讞诇讘. 讛谞讜讚专 诪谉 讛讞诇讘 鈥�/b> 诪讜转专 讘讙讘讬谞讛, 诪谉 讛讙讘讬谞讛 鈥�/b> 诪讜转专 讘讞诇讘. 讛谞讜讚专 诪谉 讛专讜讟讘 鈥�/b> 诪讜转专 讘拽讬驻讛, 诪谉 讛拽讬驻讛 鈥�/b> 诪讜转专 讘专讜讟讘. 讗诐 讗诪专 "讘砖专 讝讛 注诇讬" 鈥�/b> 讗住讜专 讘讜 讜讘专讜讟讘讜 讜讘拽讬驻讜.


讛谞讜讚专 诪谉 讛讬讬谉 鈥�/b> 诪讜转专 讘转讘砖讬诇 砖讬砖 讘讜 讟注诐 讬讬谉, 讗诪专: "拽讜谞诐 讬讬谉 讝讛 砖讗讬谞讬 讟讜注诐" 讜谞驻诇 讬讬谉 讝讛 诇转讜讱 讛转讘砖讬诇, 讗诐 讬砖 讘讜 讘转讘砖讬诇 讟注诐 讬讬谉 鈥�/b> 讛专讬 讝讛 讗住讜专, 砖讻讬讜谉 砖讗诪专 "砖讗谞讬 讟讜注诐" 讛专讬 讟讜注诐 讟注诐 讬讬谉 讙诐 讻砖讛讜讗 讘转注专讜讘转.


讘 诪砖谞讛 讛谞讜讚专 诪谉 讛注谞讘讬诐 鈥�/b> 诪讜转专 讘讬讬谉. 讛谞讜讚专 诪谉 讛讝讬转讬诐 鈥�/b> 诪讜转专 讘砖诪谉. 讗诪专 "拽讜谞诐 讝讬转讬诐 讜注谞讘讬诐 讗诇讜 砖讗讬谞讬 讟讜注诐" 鈥�/b> 讗住讜专 讙诐 讘讛谉 讜讙诐 讘讬讜爪讗 诪讛谉.


讙 讙诪专讗 注诇 讛讗诪讜专 讘诪砖谞讛: "拽讜谞诐 讝讬转讬诐 讜注谞讘讬诐 讗诇讜 砖讗讬谞讬 讟讜注诐" 鈥� 讗住讜专 讘讛诐 讜讘讬讜爪讗 诪讛诐, 讘注讬 [砖讗诇] 专诪讬 讘专 讞诪讗: 讛讗诐 讗住专讜 诇讜 讗转 讛讬讜爪讗 诪讛诐 诪砖讜诐 砖讗诪专 "讗诇讜" 讚讜拽讗, 讗讜 诪砖讜诐 砖讗诪专 "砖讗讬谞讬 讟讜注诐" 讚讜拽讗?


讜砖讜讗诇讬诐: 讗讬 住诇拽讗 讚注转讱 [讗诐 注讜诇讛 注诇 讚注转讱] 诇讜诪专 砖"讗诇讜" 讚讜拽讗, 讗诐 讻谉 "砖讗讬谞讬 讟讜注诐" 诇诪讛 诇讬? 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜]: 讚讗祝 注诇 讙讘 [砖讗祝 注诇 驻讬] 砖讗诪专 "砖讗讬谞讬 讟讜注诐", 讗讬 [讗诐] 砖讗诪专 拽讜讚诐 诇讻谉 "讗诇讜" 鈥�/b> 诪讬转住专 [谞讗住专] 讘讬讜爪讗 诪讛诐, 讜讗讬 [讜讗诐] 诇讗 鈥�/b> 诇讗, 讗讬谞讜 谞讗住专. 讜讗诐 讻谉, 讗讬谉 驻转专讜谉 诇砖讗诇讛 讝讜 诪诇砖讜谉 讛诪砖谞讛.


讗诪专 专讘讗, 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜: 讗诪专 "拽讜谞诐 驻讬专讜转 讛讗诇讜 注诇讬", 讗讜 讗诪专 "拽讜谞诐 讛谉 诇驻讬" 鈥�/b> 讗住讜专 讘讞讬诇讜驻讬讛谉 讜讘讙讬讚讜诇讬讛谉, 讜谞讚讬讬拽: 讛讗 [讛专讬] 讬讜爪讗 诪讻讗谉 砖讘讬讜爪讗 诪讛谉 诪讜转专!  讜诪讻讗谉 讗驻砖专 诇讛讜讻讬讞 砖讛讗讬住讜专 讘讬讜爪讗 诪讛诐 讛讜讗 诪砖讜诐 砖讗诪专 "讗讬谞讬 讟讜注诐", 砖讛专讬 讻砖讗诪专 "讗诇讜" 诇讗 谞讗住专 讘讬讜爪讗 诪讛诐!


 讜讚讜讞讬诐:  讛讜讗 讛讚讬谉 砖讗驻讬诇讜 讘讬讜爪讗 诪讛谉 讗住讜专. 讜讛讗 注讚讬驻讗 诇讬讛 诇讗砖诪讜注讬谞谉 [讜讚讘专 讝讛 讛讬讛 注讚讬祝 诇讜 诇讛砖诪讬注 诇谞讜] 砖讞讬诇讜驻讬讛谉 讻讙讬讚讜诇讬讛谉 讚诪讬 [讛诐 谞讞砖讘讬诐]  讜讗祝 讗诇讛 讗住讜专讬诐, 诇诪专讜转 砖讗讬谉 讘讛诐 讚讘专 诪诪诪砖讜转讜 砖诇 讛讗讬住讜专 讛专讗砖讜谉.


 讜诪爪讬注讬诐:  转讗 砖诪注 [讘讜讗 讜砖诪注] 专讗讬讛 讗讞专转 诪讛诪砖讻讛 砖诇 讗讜转讛 诪砖谞讛: 讛讗讜诪专 "砖讗讬谞讬 讗讜讻诇", 讗讜 砖讗诪专 "砖讗讬谞讬 讟讜注诐" 鈥�/b> 诪讜转专 讘讞讬诇讜驻讬讛谉 讜讘讙讬讚讜诇讬讛谉, 讜谞讚讬讬拽: 讛讗 [讛专讬] 讛讬讜爪讗 诪讛谉 鈥�/b> 讗住讜专, 讜诪讻讗谉 砖"讗诇讜" 讚讜讜拽讗! 讜讚讜讞讬诐: 诪讻讗谉 讗讬谉 专讗讬讛 讙诪讜专讛, 砖讻谉 讬砖 诇讜诪专 讻讬 讗讬讬讚讬 [注诇 讬讚讬, 诪转讜讱] 砖诇讗 谞住讬讘 讘专讬砖讗 [讛讘讬讗 讘专讗砖讛] 砖诇 诪砖谞讛 讝讜 "讬讜爪讗 诪讛谉" 诇讗 谞住讬讘 谞诪讬 讘住讬驻讗 [讛讘讬讗 讙诐 讻谉 讘住讜驻讛] "讬讜爪讗 诪讛谉", 讗祝 砖讙诐 讘讛诐 讛讜讗 诪讜转专, 讜讗讬谉 诇讚讬讬拽 诪讛注讚专讛 砖诇 讛讝讻专讛 讝讜.


 讜诪爪讬注讬诐 注讜讚: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜 砖讗诪专 专' 讬讛讜讚讛: 诪注砖讛 讜讗住专 专' 讟专驻讜谉 注诇讬 讘讬爪讬诐 砖谞转讘砖诇讜 注诪讜, 注诐 讛讘砖专. 讗诪专讜 诇讜: 讗讬诪转讬 鈥�/b> 讘讝诪谉 砖讗诪专 "讘砖专 讝讛 注诇讬", 砖讛谞讜讚专 诪谉 讛讚讘专 讜谞转注专讘 讘讗讞专, 讜讬砖 讘讜 讘谞讜转谉 讟注诐 诪谉 讛讚讘专 砖谞讚专 诪诪谞讜 鈥� 讛专讬 讝讛 讗住讜专. 讜诪讻讗谉 砖诪诪讛 砖讗住专 讚讘专 诪住讜讬讬诐 注诇讬讜 ("讝讛", "讗诇讜") 鈥�  谞讗住专 讘讬讜爪讗 诪诪谞讜.


 讜诪住讘讬专讬诐:  讘"讗诇讜" 诇讗 拽讗 诪讬讘注讬讗 诇谉 [谞砖讗诇讛 诇谞讜] 砖讚讜拽讗 讛讜讗, 讜诇砖讜谉 讝讜 讜讚讗讬 诪住驻讬拽讛 诇讗住讜专 讗转 讛讬讜爪讗 诪诪谞讜. 讻讬 诪讬讘注讬讗 诇谉 [讻讗砖专 谞砖讗诇讛 诇谞讜] 讛砖讗诇讛, 讛讬讛 讝讛 讛讗诐 讘"砖讗讬谞讬 讟讜注诐" 讚讜拽讗, 讛讗诐 讗祝 诇砖讜谉 讝讜 诇讘讚讛 拽讜讘注转 讗讬住讜专 讘讬讜爪讗 诪诪谞讜, 讗讜 诇讗讜 讚讜拽讗?


讜诪爪讬注讬诐: 转讗 砖诪注 [讘讜讗 讜砖诪注] 诪诪讛 砖砖谞讬谞讜: "讚讙 讚讙讬诐 砖讗讬谞讬 讟讜注诐" 鈥�/b> 讗住讜专 讘讛谉, 讘讚讙讬诐, 讘讬谉 砖讛诐 讙讚讜诇讬诐 讘讬谉 砖讛诐 拽讟谞讬诐, 讘讬谉 讞讬讬诐 讘讬谉 诪讘讜砖诇讬诐, 讜诪讜转专 讘讟专讬转 讟专讜驻讛 讜讘爪讬专. 诪砖诪注 砖讛讘讬讟讜讬 "砖讗讬谞讬 讟讜注诐" 讗讬谞讜 讗讜住专 讙诐 讗转 讛爪讬专 讛讬讜爪讗 诪讛谉.


讗诪专 专讘讗: 讗讬谉 诪讻讗谉 讛讜讻讞讛, 讻讬讜谉 砖讗驻砖专 诇驻专砖 讜讻讘专 讬爪讗 诪讛谉. 砖讗讬谉 诪讚讜讘专 砖诐 讘爪讬专 砖讬爪讗 诪谉 讛讚讙讬诐 诇讗讞专 砖讗住专 讗讜转诐 注诇 注爪诪讜, 讗诇讗 讘爪讬专 砖讬爪讗 拽讜讚诐 诇讻谉, 讜讛爪讬专 讛讝讛 诇讗 谞讻诇诇 讘诇砖讜谉 "讚讙讬诐" 砖谞讚专 讘讛. 讜讗诐 讻谉, 讗讬谉 驻转专讜谉 诪诇讗 诇砖讗诇转讜 砖诇 专诪讬 讘专 讞诪讗.

